แอปเปิล เผยรายได้จากการบริการพุ่งสูงสุดเป็นประวัติการณ์ในไตรมาส 3 - FINNOMENA
แอปเปิล เผยผลประกอบการประจำไตรมาส 3 โดยระบุว่ารายได้จากการบริการพุ่งขึ้นแตะระดับสูงสุดเป็นประวัติการณ์ที่ 9.5 พันล้านดอลลาร์ ซึ่งสูงกว่าตัวเลขคาดการณ์ของนักวิเคราะห์อยู่ประมาณ 400 ล้านดอลลาร์
1 ส.ค. 2561

แอปเปิล เผยผลประกอบการประจำไตรมาส 3 โดยระบุว่ารายได้จากการบริการพุ่งขึ้นแตะระดับสูงสุดเป็นประวัติการณ์ที่ 9.5 พันล้านดอลลาร์ ซึ่งสูงกว่าตัวเลขคาดการณ์ของนักวิเคราะห์อยู่ประมาณ 400 ล้านดอลลาร์
ส่วนรายได้โดยรวมในไตรมาส 3 เพิ่มขึ้น 17% เมื่อเทียบเป็นรายปี แตะที่ 5.33 หมื่นล้านดอลลาร์ และกำไรต่อหุ้นอยู่ที่ 2.34 ดอลลาร์ เพิ่มขึ้น 40%
โดยรายได้ของแอปเปิลขยายตัวในอัตราเลขสองหลักติดต่อกันถึง 4 เดือน สำหรับปัจจัยที่ทำให้รายได้ในไตรมาส 3 ออกมาสูงสุดนั้น มาจากความแข็งแกร่งของยอดขาย iPhone การบริการ และอุปกรณ์ในกลุ่มแวร์เอเบิล
นอกจากนี้ แอปเปิลยังคาดการณ์ว่า รายได้ในไตรมาส 4 ของปีงบการเงินของบริษัท จะอยู่ที่ 6.0-6.2 หมื่นล้านดอลลาร์
ที่มา : https://www.ryt9.com/s/iq36/2864344
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: